== Guder ==
{{Uddybende|Germanske mytologiske væsner}}
Indtil begyndelsen af 2. århundrede e.v.t. kender vi ingen navne på germanske guder eller mytologiske beretninger, men i denne periode begynder få og fragmentariske oplysninger om den germanske gudeverden at dukke op. Nu begynder beboerne i Nordeuropa i højere grad end tidligere at få kontakt med [[middelhavskultur]]erne, og fx romerske forfattere begynder at interessere sig for barbarerne i nord. Hos Tacitus får vi det ældste bevidnede navn på en germansk guddom, [[Nerthus]], et navn der [[etymologi]]sk endda er forbundet til den yngre gud [[Njord]]. Fra denne periode bliver [[runer|runeskriften]] også udviklet under påvirkningen fra Romerrigets skriftkultur. De runeindskrifter der er bevaret har dog hidtil været yderst svære at tolke, da de dels er meget kortfattede og tilsyneladende mest består af navne eller trylleformler. Andre germanske indskrifter er skrevet på latin, hvor kun ophavsmandens navn afslører at afsenderen er germaner. Nogle af dem er lavet i forbindelse med ofringer til guder, men navnene er ofte enten oversat til [[Romerske guder|latinske gudenavne]] eller tilhører ellers ukendte guder. Kun tilnavne kan i visse tilfælde vise at det drejer sig germanske gudeskikkelser, således at [[Merkur (gud)|Merkur]] tillægges samme egenskaber som Odin har i senere tekster, [[Herkules]] som Thor og [[Mars (gud)|Mars]] som Tyr.<ref>Anders Bæksted & Jens Peter Schjødt; Nordiske guder og helte, 2. red. udgave, 2004 {{ISBN|87-567-4717-9}} (pp. 13)</ref>
Religion